Norske Intelligenssedler, 1788-12-17
Denne store og uforglemmelige Konges Værker ere nylig udkomne i Berlin i 15 Bind paa Fransk, tilligemed en Tydsk Oversættelse deraf. Man finder heri. 1. Min Tids Mærkværdigheder. De indeholder Historien om Stats- og Krigs-Begivenhederne fra Aaret 1740 indtil den Drisdenske Fred. 2. Historien om den syvaars Krig, 3. Historien om Begivenhederne efter den Hubertsborgske Fred 1763 indtil Pohlens Deeling 1775, i tre Afdelinger, om dette Tidsrum Politik, Financer og Militairvæsen, fremdeles Efterretninger om de vigtigste Tildragelser fra Aaret 1774. til 78, Mærkværdigheder ved Krigen 1778, og endelig den i Anledning af denne Krig førte Brevvexling imellem Kaiseren, Kaiserinden og Kongen. 4. Et Forsøg om Regieringsformerne og Regenternes Pligter. 5. Undersøgelse om Systemme de la Nature. 6. Anmærkninger over samme Skrift. 7. Om det Uskadelige i Forstandens Vildfarelser, 8. Tre Samtaler i de Dødes Rige, imellem Prinds Eugen, Mylord Marlborough og Førsten af Lichtenstein, imellem Hertugen af Cholseul, Grev Struensee og Sokrates, og imellem Marcus Aurelius og en Barfod-Munk. 9. Tre Bind Poesier. 10, Forberetning til Henriaden. 11. Betragtninger over det Europæiske Statsystems nærværende Tilstand. 12. Nogle hundrede Breve fra Kongen til adskillige berømte Skribentere, saasom til Jordan, Voltaire, Fontenelle, Rollin, Marqvis d'Ar gens, d'Albert, Præsident Henault, Algorotti, Condorcet o. s. v. tilligemed deres Svar Man behøver ikke at anprise Publicum disse Værker. Hvem kan det være ubekiendt, at Frederik den Eneste, i sin Person forenede alt hvad der var stort, at han selv var Regent, General, Statsminister, Financier, Philosoph, Historieskriver, Digter og Musicus, Hvo kiendte Hoffernes og Ministernes Cabaler i hans Tid bedre end han? Og hvo kunde skildre dem rigtigere og med mere Vittighed og Lune, end man finder dem skildrede i hans Værker, Man finder her Ting, som ingen uden en Konge, der regierer Alting selv, kunde vide, og som ingen uden en Konge torde skrive. Kort sagt det er det eneste Værk i sit Slags, som Verden nogensinde har eiet, og den bedste Lærebog for Regentere, Ministere, Generaler, og unge Krigsmænd. For at kunne levere Publicum den Danske Oversættelse af disse Værker for desto bedre Kiøb, har Forlæggeren besluttet at udgive dem i otte Octav-Bind, hver omtrent 30 Ark stort. Arket koster Subscribenterne 3 s. paa Tryk og 4 sk. Skriv-Papiir, for andre Kiøbere bliver Prisen 1/2 Deel høiere. Ved hvert Binds Udlevering betales Prænumeration paa det følgende. Oversættelsen udarbeides af Mænd, hvis Kyndighed i begge Sprogene er bekiendt. Ogsaa for den typographiske Skiønhed skal der blive sørget. Forlæggeren anmoder herved alle sine Commissionairer i Provinserne, alle Postmestere, og andre som ville paatage sig at samle Subscribentere, at de i det seneste inden to Maaneder fra Dato ville tilsende ham deres Lister, da der, saasnart som muligt skal begyndes med Trykningen. Han udbeder sig og saa, at de, saasnart de have gjort nogen Samling, ville for den berørte Tid sende ham deres Fortegnelser, for at man nogenledes kan være i Stand til at bestemme Oplagets Størrelse, og for at Trykningens Begyndelse ikke skal forhales. De, som paatage sig denne Umage, faae 10 Procento, eller det 11te Exemplar frit. Listerne indsendes til mig Kiøbenhavn, den 21 Novemb. 1788. Christ. Gothlob Proft. Herpaa modtages Subscription hos Boghandler A: Diurendahl i Christiania.